Duiwenuus en Vlieguitslae
Weer eens het 'n duiweboer se vliegseisoen vinniger tot 'n einde gekom as wat hy beplan het. Hier op Gansbaai en omgewing veral huise wat naby bebosde areas geleë is kom die miskeljatkat baie voor. Vir ons duiweboere is hulle 'n groot probleem. Hulle kom deur baie klein gaatjies tot in die duiwehok en byt al die duiwe dood, maar eet nie die duiwe nie. So 'n ramp het Japie Swart getref toe hy by sy duiwehok kom en vind dat ongeveer sestig van sy vliegduiwe dood gebyt in sy duiwehok lê. Die paar duiwe wat oorgebly het is so senuagtig dat hul vir paar dae nie op die grond wou gaan sit het om te eet nie. Dit affekteer jou hele vliegseisoen.
Ons het Bloemfontein gevlieg. Die afstand is volgens GPS gemeet 883km vanaf Gansbaai. Die weer was baie warm in die binneland, die duifies het maar swaar gekry.
Die duiwe is Saterdag om 06h15 op Bloemfontein gelos. Die wenduif was Sondagoggend 08h31 by die huis.